อยากถามคุณว่า อาการแบบไหนควรจะพบจิตแพทย์ดีคะ คือเคยเกิดอุบัติมาเข่าหักผ่าตัดหลายครั้ง แล้วยังวนคิดกับเหตุการณ์ถึงทุกวันถึงคนที่ทำให้เราเจ็บและพูดทำร้ายจิตใจเรา เมื่อก่อนอาการทางจิตใจหนักมากอาจจะเป็นถึงขั้นซึมเศร้าแต่ไม่รู้เพราะไม่ได้ปรึกษาช่วงที่ติดเตียงช่วยเหลือตัวเองไม่ได้คือจิตใจแย่มากอาการแบบคนซึมเศร้า แต่พอผ่านมาสักพักได้มีสัตว์เลี้ยงก็ทำให้ดีขึ้นมาหน่อย พยายามคิดบวกทำอะไรให้ดีขึ้น ในช่วงตลอดระยะเวลาภายใน2ปีที่รักษาตัวมานี้ ก็ยังวนเวียน กับเรื่องเดิมๆ ว่าทำไมเขาถึงทำกับเราแบบนั้น เราต้องเจอแบบนี้ บวกกับสภาพร่างกายที่ยังไม่ปกติ และไม่ไว้ใจใครเวลาซ้อนรถใคร ไม่อยากเจอผู้คน คืออาการแบบนี้ควรพบจิตแพทย์ดีไหมคะ
สวัสดีค่ะ Choอาการคิดวนไปวนมาถึงเหตุการณ์เดิมๆ ทำให้ไม่สบายใจ จิตใจแย่ คิดแต่ในแง่ลบดังกล่าวมานั้น อาจจะเกิดจาก ความเครียดหรือความกังวลจากเหตุการณ์ต่างๆที่เจอในชีวิต ซึ่งอาจจะเป็นกลุ่มอาการที่เรียกว่า PTSD (Post-Traumatic Stress Disorder) หรือโรคเครียดหลังผ่านเหตุการณ์ร้ายแรง เช่นอุบัติเหตุทางรถยนต์หรือเครื่องบิน เคยถูกทำร้ายร่างกายอย่างรุนแรง เคยถูกล่วงละเมิดทางเพศ เคยถูกลักพาตัว เคยถูกจับเป็นตัวประกัน หรือเคยถูกโจรกรรมเป็นต้น ซึ่งเป็นเหตุการณ์ที่ตึงเครียด น่ากลัว หรือกระทบกระเทือนจิตใจอย่างรุนแรงมาก จนทำให้ผู้ป่วยอาจเห็นภาพในอดีต ฝันร้ายเกี่ยวกับเหตุการณ์ที่เกิดขึ้น รู้สึกวิตกกังวลโดยไม่สามารถควบคุมได้ อาจส่งผลให้นอนไม่หลับและไม่มีสมาธิตามมาร่วมด้วยได้สาเหตุอื่นๆเช่นการมีภาวะซึมเศร้า โรคซึมเศร้า ตามหลังการเกิดอุบัติเหตุที่ทำให้การใช้ชีวิตเปลี่ยนไป ไม่สามารถใช้ชีวิตได้เหมือนเดิมเบื้องต้นพยายามทำจิตใจให้สบาย หาสิ่งที่ชอบทำเพื่อเบี่ยงเบนความสนใจ เข้าและตื่นนอนให้เป็นเวลา พยายามพูดคุยระบายสิ่งที่รู้สึกออกมากับผู้ที่ไว้ใจได้ และหากมีอาการต่อเนื่องควรไปพบแพทย์เพื่อประเมินสุขภาพจิตอย่างละเอียดต่อไป ซึ่งถ้ามีภาวะดังที่กล่าวมาจริง อาจต้องได้รับยาเพื่อบรรเทาอาการ และทำจิตบำบัดภายใต้การดูแลของแพทย์